তিনি আরো বলেন, দেশব্যাপী খাদ্যদ্রব্যের মূল্যবৃদ্ধি সীমাহীন। সবচেয়ে নিম্নমানের চালের কেজি ৪০ থেকে ৪৫ টাকা। মাঝারি মানের চালের মূল্য লাফিয়ে লাফিয়ে বেড়ে কেজি প্রতি ৬০ থেকে ৬৫ টাকা। পাহাড়ী ঢলে ব্যাপকভাবে ক্ষতিগ্রস্ত হাওর অঞ্চলের অর্ধকোটিরও বেশি মানুষ অনাহারে অর্ধাহারে দিনাতিপাত করছে। দেশব্যাপী দুর্ভিক্ষের পদধ্বনি শোনা যাচ্ছে। মহাদুর্যোগের এ সময়ে সরকারের ভিত যখন নড়বড়ে ঠিক তখনই জনদৃষ্টিকে ভিন্নখাতে নিতে আওয়ামী সরকার নির্বাচন নির্বাচন নাটক করছে। সরকারকে মনে রাখতে হবে ২০১৪ সালের ৫ জানুয়ারীর মত আর কোন নির্বাচন এই দেশে হতে দেয়া হবে না।